འདྲེན་རྟགསའདིས་ནི་གཞན་གྱི་གཏམ་ལུང་འདྲེན་པའི་ཆ་ཤས་དག་མཚོན་པ་དང་གཅིགདམིགས་བསལ་གྱི་འབོད་མིང་ངམ་གཙོ་གནད་གསལ་སྟོན་དགོས་པའི་ཆ་ཤས་དག་མཚོན་པ་དང་གཉིས།དེ་བཞིན་ཟུར་ཟའམ་ལྡོག་ཕྱོགས་ཀྱི་དོན་སྟོན་པ་དང་གསུམ་བཅས་ཀྱི་ནུས་པ་ལྡན་པས་བོད་ཡིག་ཐོག་བཀོལ་ན་ལེགས་པར་མཐོང་སྟེ་མ་མཐར་ཡང་གོང་གི་བྱེད་ནུས་གཉིས་པ་དང་གསུམ་པ་གཉིས་བོད་ཡིག་ཐོག་ཐོན་པར་དགོས་དབང་ཡོད་པའི་ཕྱིར་དང་།བྱེད་ནུས་དང་པོ་སྟོན་པའི་སྐབས་དཔེར་ན།མཁས་དབང་དགེ་འདུན་ཆོས་འཕེལ་གྱིསགང་ལ་ཡང་སྙིང་པོ་མེད་ཟེར་བའི་ངེས་འབྱུང་ཅན་རྣམས་ཀྱི་ཁ་ལ་མི་ཉན་པར་རིག་པ་འཚོལ་བའི་ལམ་དུ་ཞུགས་པར་བྱའོཞེས་དང་།དགེ་ཆོས་ཀྱི་གསུངས་ལསརྩད་གཅོད་པ་ལས་དགག་པ་བྱེད་པ་ལ་དགའ་བ་འདི་འུ་ཅག་གི་གཤིས་ལུགས་ཡིནཞེས་འབྱུང་ངོ་།ལྟ་བུ་མ་གཞི་གྱིས་སོགས་བྱེད་སྒྲའི་ཕྲད་དང་།ལྭས་སོགས་ཁུངས་སྟོན་བྱེད་ཀྱི་ཕྲད་གཉིས་པོས་ཐོག་དྲངས་ཤིང་།ཞེས་སོགས་ཚིག་ཕྲད་ཀྱིས་མཇུག་བསྡུས་ཏེ་གང་དེ་ལུང་འདྲེན་གྱི་ཆ་ཤས་ཡིན་པར་སྟོན་ཐུབ་མོད།འོན་ཀྱང་འདྲེན་རྟགས་འདི་ཉིད་བེད་སྤྱད་ན་གཡང་ཙེའི་སྟེང་ལ་མར་གྱི་ཡལ་སྒྲོན་ལྟར་དགེ་མཚན་ཆེས་ཆེ་བ་ལས་སྐྱོན་གྱི་ཆ་ཏིལ་འབྲུ་ཙམ་ཡང་ཁོ་བོས་ནི་མ་མཐོང་།དེ་བཞིནབོད་ཀྱི་རྩོམ་རིག་སྒྱུ་རྩལདངསྦྲང་ཆརསོགས་ཀྱི་སྒྲུང་གཏམ་དག་ན་མི་སྣ་སོ་སོའི་གཏམ་གླེང་ཐམས་ཅད་འདྲེན་རྟགས་ཀྱི་ནང་དྲངས་འདུག་པས།དེ་དག་ལ་ཞིབ་པར་ལྟོས་ལ་འདྲེན་རྟགས་ཡོད་མེད་ལ་ཁྱད་པར་ཅི་འདྲ་འདུག་དཔྱད་བསྡུར་ཞིག་ཀྱང་གྱིས་དང་།བོད་ཀྱི་ཡིག་སྐད་ལ་དེ་ངེས་པར་མཁོ་བ་ཡིན་པས།དེ་ཕྱིར་འདྲེན་རྟགས་འདི་ཉིད་བོད་ཡིག་ཐོག་སྤྱོད་མུས་བཞིན་ད་དུང་བོད་ཡིག་གི་ཁྱད་ཆོས་དང་མཐུན་པར་འཐུས་ཚང་དང་གཅིག་གྱུར་གྱི་ཕྱོགས་སུ་གོམ་པ་སྤོ་ཐུབ་པ་དགོས་སོ།དེ་ཡང་འདི་ཉིད་བེད་སྤྱོད་སྐབས་གལ་ཏེ་འདྲེན་རྟགས་ཀྱི་ནང་ཡང་བསྐྱར་འདྲེན་རྟགས་སྤྱོད་དགོས་ན་སྤྱིར་ཉིས་གཤིབ་ཅན་ཕྱི་དང་རྐྱང་མ་ནི་ནང་ངོས་སུ་འཇོག་པའི་ཞིབ་ཆ་ཡང་ཐོན་དགོས།